ખોખડદડ પુલ પાસે શિવનગર મેઈન રોડ ઉપર રહેતા નરેન્દ્ર ભોળાભાઈ હળદરિયાએ આજી ડેમ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓએ શાપર રહેતા જાદવ રામાભાઇ કીંદરખેડિયા હસ્તક એક રીક્ષા ખરીદી હતી જે રીક્ષા ફાઇનાન્સવાળા ખેંચી જતા આ અંગે નરેન્દ્રભાઈએ જાદવભાઈને વાત કરતા તેઓ ઉશ્કેરાયા હતા અને બીભત્સ ગાળો ભાંડી ઝઘડો શરુ કર્યો હતો તેની સાથે તેની પત્ની શરદી અને નિલેશ પણ હોય તમામે ઝઘડો કરી નરેન્દ્ર અને તેના પુત્ર પ્રકાશને પાઇપથી માર માર્યો હતો ત્યારે પુત્રવધુ ભરતી વચ્ચે પડતા તેને પણ માર મારી ત્રણેય નાશી છૂટ્યા હતા ત્રણેયને સિવિલ હોસ્પિટલે ખસેડાયા હતા આ અંગે પીએસઆઇ સી એસ પટેલ વધુ તપાસ ચલાવી રહ્યા છે જયારે ઘંટેશ્વર 25 વારિયા ક્વાર્ટરમાં રહેતા અને રીક્ષા ચલાવતા ઇમરાન મહંમદભાઇ સકરીયાણી નામનો સંધિ મુસ્લિમ શખ્સ ગત સાંજે પાંચેક વાગ્યે તેના ઘરે હતો ત્યારે આ જ વિસ્તારના અનિલ રમેશભાઈ જાદવ, ખુશી અનિલભાઈ જાદવ, કંચનબેન રમેશભાઈ જાદવ અને અરવિંદ મારવાડી ચારેય ધસી આવ્યા હતા અને ઘર પાસેથી નીકળવા બાબતે ઝઘડો કરી ધોકાથી માર માર્યો હતો ગંભીર ઈજાઓ પહોંચાડી ચારેય નાશી છૂટ્યા હતા ઈમરાનને સારવાર અર્થે સિવિલ હોસ્પિટલે ખસેડાયો હતો આ અંગે ફરિયાદ નોંધાવતા પીએસઆઇ એમ બી જેબલીયા સહિતના સ્ટાફે જરૂરી કાર્યવાહી કરી હતી.